DOD บวกต่อ 2% สวนภาวะตลาดฯ เก็งกำไรรับ DOD-W1 เข้าเทรดกลาง ก.ค.นี้
DOD บวกต่อ 2% สวนภาวะตลาดฯ เก็งกำไรรับ DOD-W1 เข้าเทรดกลาง ก.ค.นี้ โดย ณ เวลา 10.03 น. อยู่ที่ระดับ 13.30 บาท บวก 0.20 บาท หรือ 1.53% สูงสุดที่ระดับ 13.60 บาท ต่ำสุดที่ระดับ 13.20 บาท ด้วยมูลค่าการซื้อขาย 43.98 ล้านบาท
DOD บวกต่อ 2% สวนภาวะตลาดฯ เก็งกำไรรับ DOD-W1 เข้าเทรดกลาง ก.ค.นี้
8 ก.ค. 2562

ผู้สื่อข่าวรายงานว่า ราคาหุ้นบริษัท ดีโอดี ไบโอเทค จำกัด (มหาชน) หรือ DOD ณ เวลา 10.03 น. อยู่ที่ระดับ 13.30 บาท บวก 0.20 บาท หรือ 1.53% สูงสุดที่ระดับ 13.60 บาท ต่ำสุดที่ระดับ 13.20 บาท ด้วยมูลค่าการซื้อขาย 43.98 ล้านบาท

โดยราคาหุ้น DOD ยังคงปรับตัวเพิ่มขึ้นต่อจากเมื่อวันศุกร์หลังปรับตัวขึ้นมาปิดที่ระดับ 13.10 บาท บวก 1.80 บาท หรือคิดเป็น 15.93%
สำหรับปัจจัยที่ส่งผลให้ราคาหุ้นปรับตัวแรงเนื่องจากนักลงทุนเข้ามาเก็งกำไรประเด็นใบสำคัญแสดงสิทธิ์ที่จะซื้อหุ้นสามัญเพิ่มทุนของบริษัทครั้งที่ 1 (DOD-W1) ที่จะออกและเสนอขายใบสำคัญแสดงสิทธิในช่วงกลางเดือน ก.ค.นี้
อนึ่งบริษัทกำหนดออกและเสนอขาย DOD-W1 ไม่เกิน 182,222,000 หน่วย หรือคิดเป็น 44.44% ของจำนวนหุ้นที่ขายได้แล้วทั้งหมด 410,000,000 หุ้น ณ วันที่ 30 เม.ย.2562 มูลค่าที่ตราไว้ (พาร์) หุ้นละ 0.50 บาท ซึ่งมีอายุ 2 ปี นับจากวันที่ออกและเสนอขายเมื่อวัน 24-28 มิ.ย.62 ที่ผ่านมาโดยจัดสรรให้ผู้ถือหุ้นเดิมในอัตราส่วน 2.25 หุ้นเดิม ต่อ 1 หน่วยใบสำคัญแสดงสิทธิ์ฯ กำหนดราคาใช้สิทธิ์ไว้ที่ 15.75 บาทต่อหุ้น โดยจะเข้าซื้อขายในช่วงกลางเดือน ก.ค.นี้
ด้านระยะเวลาการใช้สิทธิ์สามารถใช้สิทธิ์ได้ในวันทำการสุดท้ายของเดือน พ.ค. และ พ.ย. ตลอดอายุของใบสำคัญแสดงสิทธิ์ฯและวันสุดท้ายคือในวันที่ 7 ก.ค.2564